Predbežné kritériá pre prijatie uchádzačov o štúdium

v školskom roku 2023/2024

EDU ID: 100000027

Prijímacie konanie sa uskutočňuje v súlade s § 68 ods. 1 a § 161m ods. 3  zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 415/2021 Z. z..

1. **V školskom roku 2023/2024** budeme otvárať 3 nebilingválne študijné odbory pre žiakov 9. ročníka základných škôl a pre žiakov 4. a 5.ročníka osemročných gymnázií:

**2381 M 00 strojárstvo**

**2387 M 00 mechatronika**

**3918 M 00 technické lýceum**

1. **V školskom roku 2023/2024** budeme otvárať jednu triedu bilingválneho štúdia pre žiakov 8. a 9. ročníka základných škôl a 4. alebo 5.ročníka osemročných gymnázií:

**3918 M 03 technické lýceum - bilingválne štúdium**

1. **Prihlášku možno podať:**
* cez informačný systém základnej školy ( EduPage);
* odoslaním naskenovaného tlačiva prihlášky prostredníctvom e-mailu na fajnorka@fajnorka.sk;
* poštou na adresu Stredná priemyselná škola strojnícka, Fajnorovo nábrežie 5, 814 75 Bratislava;
* vhodením do poštovej schránky školy pri vchode do budovy z Fajnorovho nábrežia.

Uchádzačovi so špeciálnymi výchovno-vzdelávacími potrebami (ŠVVP), ktorý bol v základnej škole integrovaný, je potrebné vyznačiť v prihláške požiadavku na úpravu konania PS - predĺženie času na vypracovanie testov. K prihláške je potrebné doložiť:

1. žiadosť zákonného zástupcu žiaka o úpravu konania PS,
2. správu z diagnostického vyšetrenia vykonanú zariadením poradenstva a prevencie nie staršiu ako dva roky.
3. **Kritériá prijímacieho konania - budú upresnené podľa aktuálnych usmernení MŠVVaŠ.**

V Bratislave 22. februára 2022 Ing. Felix Dömény

 riaditeľ školy